Ajka Város Önkormányzata Képviselő-testületének 39/2025. (XII. 19.) önkormányzati rendelete

az önkormányzat 2025. évi költségvetéséről szóló 6/2025. (II.13.) önkormányzati rendelet módosításáról

[1] Ajka Város Önkormányzata Képviselő-testületének az önkormányzat 2025. évi költségvetéséről szóló 6/2025. (II.13.) önkormányzati rendelete módosításának célja az államháztartásról szóló 2011. évi CXCV. törvény 34. § (4) bekezdésében foglalt jogszabály alkotási lehetőség realizálása, a költségvetési rendeletnek december 31-ei hatállyal történő korrigálása, ennek keretében a központi támogatásokkal kapcsolatos adatok, az önkormányzat részére biztosított pótelőirányzatok és a képviselő-testület költségvetést érintő egyedi döntéseinek a rendeletbe történő beépítése.

[2] Ajka város Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésében f) pontjában meghatározott feladatkörében eljárva a következőt rendeli el:

1. §

A 2025. évi költségvetéséről szóló 6/2025. (II. 13.) önkormányzati rendelet 2. §-a helyébe a következő rendelkezés lép:

„2. §

(1) Ajka Város Önkormányzatának Képviselő-testülete az önkormányzat 2025. évi

a)
a költségvetés

aa)
bevételi főösszegét 13.954.830.678 forintban

ab)
kiadási főösszegét 14.508.246.838 forintban

ac)
a hiányt 553.416.160 forintban

b)
finanszírozási előirányzat

ba)
bevételi összegét 6.157.755.518 forintban,

bb)
kiadási összegét 5.604.339.358 forintban,

c)
a költségvetés

ca)
bevételi főösszegét 20.112.586.196 forintban,
cb)
kiadási főösszegét 20.112.586.196 forintban,

a 2. melléklet szerinti bevétel-kiadás mérlegegyezőségével állapítja meg, és a 2/A. mellékletben bemutatott pénzügyi mérleg szerint hagyja jóvá.

(2) Az önkormányzat 2025. évi költségvetési előirányzatainak kiadási és bevételi főösszegnek címek, alcímek, jogcím – csoportok, jogcímek szerinti részletezését a rendelet 3. - 4. mellékletei tartalmazzák.

(3) A képviselő-testület az önkormányzat 2025. évi költségvetésének kiadási főösszegén belül:

1.
A költségvetési kiadási előirányzatok összegét
a)
Személyi juttatásokat 3.678.127.245 forintban,
b)
Munkaadókat terhelő járulékokat és szociális hozzájárulási adót 534.347.094 forintban,
c)
Dologi kiadásokat 3.323.506.263 forintban,
d)
Egyéb működési célú kiadásokat 3.721.776.592 forintban,
e)
Ellátottak pénzbeli juttatásait 10.378.270 forintban,
2.
A felhalmozási célú kiadások összegét
a)
Beruházási kiadásokat 1.128.288.155 forintban,
b)
Felújítási kiadásokat 405.911.070 forintban,
c)
Egyéb felhalmozási célú kiadásokat 656.279.573 forintban,
3.
finanszírozási műveletek kiadási előirányzatát
a)
Működési kiadást (folyószámla hiteltörlesztés) 5.000.000.000 forintban,
b)
Felhalmozási kiadás (hiteltörlesztés) 382.727.058 forintban
c)
Államháztartáson belüli megelőlegezés visszafizetését 221.612.300 forintban a költségvetési kiadások tekintetében a 4. – 5. 5/A. mellékletekben részletezettek szerint, a felhalmozási kiadások tekintetében a 6 - 6/A., mellékletben megjelölt feladatokkal és előirányzatokkal állapítja meg. A 12. mellékletben az éves előirányzat felhasználási ütemterv részletezésének megfelelően állapítja meg. A képviselő-testület és az általa irányított költségvetési szervek előirányzatainak tagolását a kötelező feladatok, önként vállalat feladatok és államigazgatási feladatok szerint e rendelet 17. melléklete szerint hagyja jóvá.”

2. §

A 2025. évi költségvetéséről szóló 6/2025. (II. 13.) önkormányzati rendelet 4. § (1) bekezdése helyébe a következő rendelkezés lép:

„(1) A képviselő-testület a 2025. évi költségvetésében 0 forint működési általános tartalékkal, 225.573.387 forint működési cél és 824.059.189 forint felhalmozási céltartalékot állapít meg. A céltartalék feladatonkénti részletezését, felhasználását a költségvetési rendelet 7.sz. mellékletében foglaltak szerint fogadja el.”

3. §

(1) A 2025. évi költségvetéséről szóló 6/2025. (II. 13.) önkormányzati rendelet 2. melléklete helyébe az 1. melléklet lép.

(2) A 2025. évi költségvetéséről szóló 6/2025. (II. 13.) önkormányzati rendelet 3. melléklete helyébe a 2. melléklet lép.

(3) A 2025. évi költségvetéséről szóló 6/2025. (II. 13.) önkormányzati rendelet 4. melléklete helyébe a 3. melléklet lép.

(4) A 2025. évi költségvetéséről szóló 6/2025. (II. 13.) önkormányzati rendelet 5. melléklete helyébe a 4. melléklet lép.

(5) A 2025. évi költségvetéséről szóló 6/2025. (II. 13.) önkormányzati rendelet 6. melléklete helyébe az 5. melléklet lép.

(6) A 2025. évi költségvetéséről szóló 6/2025. (II. 13.) önkormányzati rendelet 7. melléklete helyébe a 6. melléklet lép.

(7) A 2025. évi költségvetéséről szóló 6/2025. (II. 13.) önkormányzati rendelet 8. melléklete helyébe a 7. melléklet lép.

(8) A 2025. évi költségvetéséről szóló 6/2025. (II. 13.) önkormányzati rendelet 10. melléklete helyébe a 8. melléklet lép.

(9) A 2025. évi költségvetéséről szóló 6/2025. (II. 13.) önkormányzati rendelet 11. melléklete helyébe a 9. melléklet lép.

(10) A 2025. évi költségvetéséről szóló 6/2025. (II. 13.) önkormányzati rendelet 12. melléklete helyébe a 10. melléklet lép.

(11) A 2025. évi költségvetéséről szóló 6/2025. (II. 13.) önkormányzati rendelet 14. melléklete helyébe a 11. melléklet lép.

(12) A 2025. évi költségvetéséről szóló 6/2025. (II. 13.) önkormányzati rendelet 15. melléklete helyébe a 12. melléklet lép.

(13) A 2025. évi költségvetéséről szóló 6/2025. (II. 13.) önkormányzati rendelet 16. melléklete helyébe a 13. melléklet lép.

(14) A 2025. évi költségvetéséről szóló 6/2025. (II. 13.) önkormányzati rendelet 17. melléklete helyébe a 14. melléklet lép.

(15) A 2025. évi költségvetéséről szóló 6/2025. (II. 13.) önkormányzati rendelet 19. melléklete helyébe a 15. melléklet lép.

4. §

Ez a rendelet 2025. december 20-án lép hatályba.
A j k a, 2025. december 19.

Kihirdetés napja: 2025. december 19. 




Schwartz Béla


Dr. Jáger László

polgármester



címzetes főjegyző
Végső előterjesztői indokolás
Az államháztartásról szóló 2011. évi CXCV. törvény 34. § (4) bekezdése lehetővé teszi, hogy a képviselő-testület legkésőbb a költségvetési beszámoló határidejéig, december 31-ei hatállyal módosítsa költségvetési rendeletét.

Az előterjesztéshez csatolt javaslatban, költségvetési rendeletben a költségvetés főösszege 20.112.586.196,-Ft-ra változik, az előző módosításhoz képest a növekedés 905.872.749,-Ft.

Az előterjesztés készítésének lezárása 2025. december 10-én történt.

 

Sajáthatáskörű előirányzatok módosítások

Az államháztartásról szóló törvény végrehajtásáról szóló 368/2011. (XII.31.) Korm. rendelet 43/A. § (3) bekezdésében foglaltak szerint a helyi önkormányzat költségvetési kiadásai kiemelt előirányzatain belül a rovatok közötti átcsoportosításra az elemi költségvetés jóváhagyására jogosult.

 

A jogszabályban foglaltak szerint eljárva:

· a 3/7-46/2025. határozattal módosítottuk a költségvetést. Az Ajkai Család- és Gyermekjóléti Központ személyi juttatásai és munkáltatói járulékai kiadásai előirányzata terhére, soron kívül az eszközök elavulása, használhatatlanná válása és javításuk gazdaságtalansága miatt (számítógép, szoftver) átcsoportosítást hajtottunk végre. (880.000,-Ft).
· a 3/7-47/2025. határozattal Ajka Város Önkormányzata az Energia menedzsment rendszer fejlesztésére a DIMOP_PLUSZ-2.1.1-24-2025-00083 azonosítószámú pályázaton elnyert támogatásának 2025. évi bevételével és kiadásával a felmerülés helye szerinti rovatrendet megemeltük.
· a 3/7-48/2025. határozattal módosítottuk a költségvetést. Ajka Város Önkormányzata a Magyarország 2025. évi központi költségvetéséről szóló 2024. évi LXIXV. törvény 3. számú melléklet 2.1.1. pontja alapján a polgármesteri illetményhez és költségtérítéshez nyújtott támogatás összegével a választott tisztségviselők juttatásainak előirányzatát megemeltük.
· a 3/7-53/2025. határozattal módosítottuk a költségvetést. A Városi Óvoda dologi kiadásai előirányzata terhére, soron kívül az eszközök elavulása, használhatatlanná válása és javításuk gazdaságtalansága miatt átcsoportosítást hajtottunk végre (106.728,-Ft).

· a 3/7-59/2025. határozattal módosítottuk a költségvetést. Ajka Város Önkormányzata a Magyarország 2025. évi központi költségvetéséről szóló 2024. évi LXIXV. törvény 3. számú melléklet 2.4.8. pontja szerinti könyvtári érdekeltségnövelő támogatásban részesült 315.000 forint értékben. Az Intézmény dologi kiadásai előirányzata terhére a könyvtári dokumentum állomány gyarapításának összegét a beruházási kiadások előirányzatára csoportosítottuk át 1.000.000,-Ft összegben. Az elavult eszközpark cseréjére (függöny, laptop és office program) 845.058,-Ft-tal emeltük a beruházási előirányzatot a működés terhére. Az Ajka Tárlat rendezvény megvalósítására a cégektől kapott 695.000,-Ft személyi juttatásokra, a 2025. évi érdekeltségnövelő támogatás 315.000,-Ft a könyvtári állománygyarapításra és az eszközpark korszerűsítésére került felosztásra. Az eszközpark korszerűsítésére még 270.000,-Ft vált szükségessé a dologi kiadások terhére.
· a 3/7-62/2025. határozattal módosítottuk a költségvetést. A Regenbogen Német Nemzetiségi Óvoda és Művelődési Ház dologi kiadásai előirányzata terhére, soron kívül az eszközök elavulása, használhatatlanná válása és javításuk gazdaságtalansága miatt átcsoportosítást hajtottunk végre (202.388,-Ft).

· a 3/7-64/2025. határozattal az Ajka, Alkotmány u. Béke u. körforgalom és P + R parkoló építése kapcsán fordított ÁFA előirányzatát átcsoportosítottuk a felmerülés helye szerinti rovatrendre. A közvilágítás előirányzatát az önkormányzati vagyonnal való gazdálkodás szabad előirányzata terhére megemeltük.

· a 3/23-71/2025. határozatban Ajka Város Önkormányzata 229/2025.(XI.27.) Kt. határozata alapján megvásárolja a PK Követeléskezelő Zrt, illetve a PK Ingatlan Szolgáltató és Ingatlanhasznosító Kft tulajdonában levő Ajkai Főnix-Park Tanácsadó és Szolgáltató Kft üzletrészeit.
A módosítás tartalmazza még a folyamatosan érkező központi támogatásokat és ezekhez kapcsolódó MÁK információkat, az önkormányzat részére biztosított pótelőirányzatokat és a képviselő-testületnek a költségvetést érintő egyedi döntéseit, valamint az intézmények előirányzat módosítási kérelmeit.
 

Bevételek

 

Önkormányzatok működési támogatásai (11. melléklet)

Az államháztartásról szóló törvény végrehajtásáról szóló 368/2011. (XII.31.) Korm. rendelet 107. §-a valamint a Magyarország 2025. évi központi költségvetéséről szóló 2024. évi XC. törvény módosításáról szóló törvényjavaslat értelmében, az önkormányzat által 2025. októberi felmérést követően a 2025. évi megalapozó adatok módosítására, az egymás közötti, illetve az önkormányzati körön kívüli szervezetnek történő feladat,- illetve intézmény átadás-átvétellel kapcsolatos felmérés adatai alapján az önkormányzat 2025. évi előirányzatait 375 528 Ft-tal csökkentette és 38.905.333,-Ft-tal megemelte, így mindösszesen 38.529.805,-Ft-tal növekedett.

 

Pedagógusok átlagbéralapú támogatása                                                              5.268.000,-Ft

Óvodaműködtetés támogatás                                                                                -344.748,-Ft

Alapfokú végzettségű pedagógusok támogatása                                                      86.900,-Ft

Gyermekek gondozásával kapcsolatos dolgozók támogatása                             7.791.200,-Ft

Gyermekétkeztetés szempontjából elismert dolgozók támogatása                     4.944.240,-Ft

Gyermekétkeztetés üzemeltetési támogatás                                                      20.499.993,-Ft

Szünidei étkeztetés támogatása                                                                               -30.780,-Ft

Könyvtári érdekeltségnövelő támogatása                                                               315.000,-Ft

Összesen                                                                                                           38.529.805,-Ft

 

Eredeti előirányzat szolid. hozzájárulással módosított összege:            1.643.532.472,-Ft

 

2025. évi kiegészítő támogatás                                                                     1.777.975.798,-Ft

Évközi változás október. (lemondás)                                                                    -375.528,-Ft

Évközi változás október. (pótigény)                                                                  38.905.333,-Ft

Összesen:                                                                                                      1.816.505.603 Ft

 

Egészségügyi kiegészítő pótlék

A bölcsődében, mini bölcsődében foglalkoztatott, középfokú végzettséggel rendelkező kisgyermeknevelőt megillető bölcsődei pótlék szociális hozzájárulási adóval növelt bruttó összege címén Ajka város Önkormányzata részére 2025. októbertől-decemberig 117.870 forint érkezett, mely előirányzattal az érintett intézmény költségvetését megemeltük:

	Városi bölcsőde
	Bér
	Járulék
	Összesen
	 

	 
	39 290
	 
	39 290
	október

	 
	39 290
	 
	39 290
	november

	 
	39 290
	 
	39 290
	december

	Összesen
	117 870
	0
	117 870
	 


 

Szociális ágazat összevont pótlék

Szociális ágazatban dolgozók részére a 2025. évben kifizetésre kerülő szociális ágazati összevont pótlékhoz nyújtandó támogatás címén Ajka város Önkormányzata részére 2025. októbertől-decemberig 20.920.436 forint érkezett, mely előirányzattal az érintett intézmények költségvetését megemeltük:

	Szociális Szolg. és Gond. Kp.
	Bér
	Járulék
	Összesen
	 

	 
	2 867 677
	356 291
	3 223 968
	október

	 
	3 022 219
	376 386
	3 398 605
	november

	 
	2 709 591
	340 941
	3 050 532
	december

	Összesen
	8 599 487
	1 073 618
	9 673 105
	 

	 
	 
	 
	 
	 

	Városi bölcsőde
	Bér
	Járulék
	Összesen
	 

	 
	117 000
	15 209
	132 209
	október

	 
	117 001
	15 210
	132 211
	november

	 
	117 000
	15 210
	132 210
	december

	Összesen
	351 001
	45 629
	396 630
	 

	 
	 
	 
	 
	 

	Családi és Gyj. Kp.
	Bér
	Járulék
	Összesen
	 

	 
	3 299 913
	428 992
	3 728 905
	október

	 
	3 180 499
	413 471
	3 593 970
	november

	 
	3 121 971
	405 855
	3 527 826
	december

	Összesen
	9 602 383
	1 248 318
	10 850 701
	 


 

Működési célú költségvetési támogatások és kiegészítő támogatások

Az ÖGF/67-40/2025-KTM iktatószámú támogató okiratával a Közigazgatási és Területfejlesztési Minisztérium az Önkormányzatok rendkívüli támogatására Ajka Város Önkormányzatának 149.727.537,-Ft vissza nem térítendő támogatást nyújtott. Az ÖGF/67-18/2025-KTM iktatószámú támogatói okirattal megállapított támogatásból visszafizetett összeg: 83.171,-Ft.

 

Egyéb működési támogatások- elkülönített állami pénzalap

Ajka Város Önkormányzata és a Veszprém Megyei Kormányhivatal Ajkai Járási Hivatala között kötött VE01M/01/011668-2/2025. számú hatósági szerződés alapján a közfoglalkoztatás felhalmozási, működési és védőruházat/eszköz költségeihez 2.103.933,-Ft támogatást kapott.

 

Felhalmozási célú támogatások államháztartáson belülről

Ajka Város Önkormányzata az Energia menedzsment rendszer fejlesztésére a DIMOP_PLUSZ-2.1.1-24-2025-00083 azonosítószámú pályázaton elnyert támogatásának 2025. évi bevétele 14.920.539,Ft.

A Kormány a 1417/2025. (XI. 13.) Korm. határozata 2. melléklete alapján a TOP_PLUSZ_2.1.1-21-VE1-2022-00026, Ajka, Idősek Otthonának és Időskorúak Gondozóházának energetikai korszerűsítésére 37.940.811,-Ft póttámogatást biztosított.

 

Kiadások

 

Ajka Város Intézményei egyedi határozatokon kívüli előirányzat módosításai:

Nagy László Városi Művelődési Központ és Könyvtár

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításkat kérte:

A használhatatlanná vált nyomtató 90.000,-Ft és 2 db színházteremben lévő háttér függöny (lángmentesítéssel ellátva), mely nem felelt meg az előírásoknak 1.218.552,-Ft beszerzését előirányozta a dologi kiadások megtakarítása terhére.

 

Ajkai Család- és Gyermekjóléti Központ

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézményben szükségessé vált az elhasználódott, meghibásodott, gazdaságosan nem javítható egyéb kisértékű tárgyi eszközök beszerzése 200.000,-Ft értékben (mobiltelefon és mosógép), valamint a közüzemi díjak összege meghaladja a tervezetett (380.000,-), ezért 580.000,-Ft átcsoportosítását kéri a személyi juttatások és a munkaadókat terhelő járulékok előirányzatából.

 

Bakony GASZT Kereskedelmi, Vendéglátó és Szolgáltató Zrt-vel közétkeztetési szolgáltatásokra kötött szerződés alapján az intézményeknél foglalkoztatott létszám a 8. melléklet szerinti bontásban csökkent 2025. november 1. napjától. Az átszervezéshez kapcsolódó létszám csökkenés a Szociális Szolgáltató és Gondozási Központ, valamint a Városi Intézmények Működtető Szervezete személyi juttatásainak és munkáltatókat terhelő járulékainak előirányzatait is érintette, az alábbiak szerint:

Szociális Szolgáltató és Gondozási Központ                                                        4.289.633,-Ft

Városi Intézmények Működtető Szervezete                                                        6.635.360,-Ft

 

Önkormányzati kiadások

Az Önkormányzatnál futó pályázatok a pályázati szakaszoknak megfelelően teljesítendő kiadások alapján kerültek módosításra a működési és felhalmozási előirányzatok tekintetében.

 

Egyéb működési célú kiadások

A Városi Rendőrkapitányság működési támogatásából 800.000,-Ft átcsoportosításra került a felhalmozási támogatások közé a támogatott kérésének megfelelően.

 

AVAR Ajka Kft. részére nyújtott működési célú pénzeszköz átadást 666.000,-Ft-tal megemeltük a Városligeti tó üzemeltetésére kötött szerződésnek megfelelően.

 

A Sportváros Nonprofit Kft. működési támogatásainak jogcímei között a felhasználásnak megfelelően átcsoportosítást történt, az egyesületi támogatások feladatára. A Sportváros Nonprofit Kft. fennálló kötelezettségvállalásainak csökkentése érdekében a működési támogatásra pótelőirányzatot biztosítottunk.

 

Felhalmozási célú támogatások

A 6. melléklet feladatonként részletezi az önkormányzatnál történt változásokat. A Sportváros Kft.-nél a tárgyévben ténylegesen elvégzett felhalmozási feladatokhoz rendeltük hozzá a módosított előirányzatokat.

 

Karbantartási előirányzatok

Az 6/2025. (II.13.) önkormányzati rendelet 13. § (3) bekezdése alapján 2025. évi jóváhagyott karbantartási előirányzatokat az 5. és az 5/A. mellékletben részletezzük.

 

10. melléklet

A nevelési oktatási intézményekben a gyermekek és a tanulók étkeztetését a gyermekek védelméről szóló 1997. évi XXXI. törvény (a továbbiakban: Gyvt.) szabályozza. A Gyvt. értelmében a települési önkormányzat biztosítja gyermekétkeztetést az általa fenntartott bölcsődében, mini bölcsődében és óvodában, továbbá a közigazgatási területén a tankerületi központ, valamint az állami szakképzési és felnőttképzési szerv által fenntartott (a továbbiakban együtt: köznevelési fenntartó) általános iskolában, szakközépiskolákban, szakgimnáziumokban és más nevelési-oktatási intézményben. A települési önkormányzat biztosítja az étkeztetést a közigazgatási területén a „köznevelési fenntartó” által fenntartott kollégiumban elhelyezett gyermekek tanulók részére is.

Az óvodába járó gyermeknek és a tanulónak joga, hogy óvodai életrendjét, iskolai tanulmányi rendjét étkezési lehetőség biztosításával alakítsák ki. [Nemzeti köznevelésről szóló 2011. évi CXC. törvény (a továbbiakban: Nkt.) 46. § (3)].

A Gyvt. 151.§ (2a) bekezdése alapján, ha a (2) bekezdés szerinti gyermekétkeztetést a települési önkormányzat biztosítja, úgy az intézményi térítési díjat is a települési önkormányzat állapítja meg.

A gyermekétkeztetési támogatás (étkezési normatíva) igénylésének feltétele, hogy az önkormányzat saját fenntartásában lévő költségvetési szerv útján, társult feladatellátás esetén a társulás által fenntartott költségvetési szerv útján, vagy gazdasági társaságtól, egyéni vállalkozótól, központi költségvetési szervtől vagy nemzetiségi önkormányzattól vásárolt szolgáltatással biztosítsa az étkeztetést.

A települési önkormányzatokat kötött felhasználású támogatás illeti meg az általuk a bölcsődében, mini bölcsődében, a fogyatékos személyek nappali intézményében elhelyezett gyermekek számára biztosított, továbbá az óvodai, iskolai, kollégiumi és externátusi gyermekétkeztetés (a továbbiakban intézményi gyermekétkeztetés) egyes kiadásaihoz.

A szolgáltatók egységáraik képzésekor figyelembe veszik a meghatározó ráfordításaik mértékét, melyeket 45%-ban a nyersanyagok, 40 %-ban bérköltségek és 15%-ban egyéb szolgáltatások, anyagok költségei határoznak meg. Áremelési javaslatukban a KSH által közölt szakági inflációs adatokra támaszkodtak.

Az év folyamán a tevékenységüket leginkább befolyásoló költségnemek terén az inflációs indexek drasztikus mértékben nőttek. A jelenlegi gazdasági helyzet számos új bizonytalansági tényezővel és gyökeresen új gazdasági rendszerrel szembesül. Társaságok olyan környezetben szükségesek szolgáltatni, amelyben a külső körülmények egyre kiismerhetetlenebbek, kedvezőtlenebbek. 
Az élelmiszerpiaci és energiakrízis hosszútávon érzékelhető hatásai a szokásos üzleti kockázataink körén jóval túlmutat.

A norma és szolgáltatói egységár emelését a 37/2014. (IV.30.) EMMI rendeletben meghatározott közétkeztetésre vonatkozó táplálkozás-egészségügyi előírásait is szem előtt tartva mindannyiunk érdeke a szolgáltatási színvonal fenntartása megértve partnereink érdekeit is.

Az 10. mellékletben részletezzük, hogy 2026. évben melyik intézményi ellátásnál hogyan változik a napi nyersanyag norma. A Bakony GASZT Kereskedelmi, Vendéglátó és Szolgáltató Zrt-vel közétkeztetési szolgáltatásokra kötött szerződés tartalmazza a szolgáltatói áremelés mértékét, melyet legközelebb 2026. szeptember 1 napjától jogosult változtatni.

 

14. melléklet

Ajka Város Önkormányzata tárgyévet követő több éves követeléseinek és kötelezettségeinek célok szerinti és évenkénti bontásban tábláinak kiegészítése:

- Ajka Város Önkormányzata 229/2025.(XI.27.) Kt. határozata alapján megvásárolja a PK Követeléskezelő Zrt, illetve a PK Ingatlan Szolgáltató és Ingatlanhasznosító Kft tulajdonában levő Ajkai Főnix-Park Tanácsadó és Szolgáltató Kft üzletrészeit, melyből 40 millió Ft 2026. évben esedékes.

 

16. melléklet

Az Energia menedzsment rendszer fejlesztésére elnyert a DIMOP_PLUSZ-2.1.1-24-2025-00083 azonosítószámú pályázattal került kiegészítésre a táblázat.

 

Finanszírozási előirányzatok 

Előfinanszírozási hitel

Ajka Város Önkormányzata 238/2025.(XI.27.) Kt. határozata alapján 750.000.000 forint támogatás előfinanszírozási hitel felvételéről döntött az Ajka, helyi gazdaság fejlesztése TOP_PLUSZ-1.1.1-21-VE1-2022-00008 pályázat finanszírozására A 19. mellékletben a hitel visszafizetése és kamatai ütemezésre kerültek.

 

A költségvetés és zárszámadás előterjesztéséhez kapcsolódó mérlegek tartalmának és mellékleteinek meghatározásánál a 2., 2/A., 3., 4., 5., 5/A., 6., 6/A., 7., 8., 10., 11., 12., 14., 15., 16., 17., 19. mellékletek kerültek módosításra és kiegészítésre.

Ajka, 2025. december 19. 

Dr. Jáger László 









    címzetes főjegyző

